
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 119 

21 Ιανουάριου 2015 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Ιδρυση Ενάλιων Επισκέψιμων Αρχαιολογικών Χώρων - 
όροι, προϋποθέσεις λειτουργίας και επιτρεπόμενες 
δραστηριότητες εντός αυτών, σε θαλάσσιες περιο¬ 
χές των Νήσων Σποράδων και στον Δυτικό Παγα- 
σητικό, Π.Ε. Μαγνησίας, Περιφέρειας Θεσσαλίας.. 1 

Τροποποίηση διατάξεων της υτί αριθμ. 4000/3/10-πβ'/ 
14-11-2012 κοινής υπουργικής απόφασης «Παραμονή 
και εργασία ομογενών από Αλβανία» (Β' 3043).... 2 


ΑΠΟΦΑΣΕΙ Σ 

Αριθμ. ΥΠΠΟΑ/ΓΔΑΠΚ/ΔΙΠΚΑ/ΤΠΚΑΧΜΑΕ/ 
Φ53/12387/6960/772/240 (1) 

Ιδρυση Ενάλιων Επισκέψιμων Αρχαιολογικών Χώρων - 
όροι, προϋποθέσεις λειτουργίας και επιτρεπόμενες 
δραστηριότητες εντός αυτών, σε θαλάσσιες περιο¬ 
χές των Νήσων Σποράδων και στον Δυτικό Παγαση- 
τικό, Π.Ε. Μαγνησίας, Περιφέρειας Θεσσαλίας. 

ΟΙ ΥΠΟΥΡΓΟΙ 

ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ - 
ΝΑΥΤΙΛΙΑΣ ΚΑΙ ΑΙΓΑΙΟΥ 

Έχοντας υπόψη: 

1. Τις διατάξεις: 

α) Του άρθρου 11 του Ν. 3409/2005 «Καταδύσεις Ανα¬ 
ψυχής και άλλες διατάξεις» (Α' 273). 

β) Του άρθρου 29Α του Ν. 1558/1985 «Κυβέρνηση και 
Κυβερνητικά Όργανα» (Α' 137), που προστέθηκε με το 
άρθρο 27 του Ν. 2081/1992 (Α' 154) και τροποποιήθηκε 
με το άρθρο 1 παρ. 2α του Ν. 2469/1997 (Α' 38). 

γ) Του Ν. 3028/2002 «Για την Προστασία των Αρχαιοτή¬ 
των και εν γένει της Πολιτιστικής Κληρονομιάς» (Α' 153), 
ιδίως το άρθρο 15. 

δ) Του Ν. 3852/2010 «Νέα Αρχιτεκτονική της Αυτοδιοί¬ 
κησης και της Αποκεντρωμένης Διοίκησης - Πρόγραμμα 
Καλλικράτης» (Α' 87). 

ε) Του Ν. 4150/2013 «Ανασυγκρότηση του Υπουργεί¬ 
ου Ναυτιλίας και Αιγαίου και άλλες διατάξεις» (Α' 102), 
όπως ισχύει. 


στ) Του Ν. 3922/2011 «Σύσταση Αρχηγείου Λιμενικού 
Σώματος - Ελληνικής Ακτοφυλακής και άλλες διατάξεις» 
(Α' 35), όπως τροποποιήθηκε και ισχύει. 

ζ) Του Π.δ. 63/2005 «Κωδικοποίηση της Νομοθεσίας 
για την Κυβέρνηση και τα Κυβερνητικά Όργανα» (Α' 98). 

η) Του άρθρου 5 του Π.δ. 85/2012 «Ίδρυση και μετονο- 
μασία Υπουργείων, μεταφορά και κατάργηση υπηρε¬ 
σιών» (Α' 141), όπως αντικαταστάθηκε από το άρθρο 1 
του Π.δ. 94/2012 (Α' 149) και το άρθρο 3 του Π.δ. 98/2012 
(Α' 160). 

0) Του Π.δ. 118/2013 «Περί της ίδρυσης Υπουργείου 
Πολιτισμού και Αθλητισμού» (Α' 152). 

ι) Του Π.δ. 119/2013 «Διορισμός Αντιπροέδρου της 
Κυβέρνησης, Υπουργών, Αναπληρωτών Υπουργών και 
Υφυπουργών» (Α' 153). 

ια) Του Π.δ. 89/2014 «Διορισμός Υπουργών, Αναπληρω¬ 
τών Υπουργών και Υφυπουργών» (Α' 134). 

ιβ) Του Π.δ. 103/2014 «Οργανισμός Υπουργείου Ναυτι¬ 
λίας και Αιγαίου» (Α' 170). 

ιγ) Του Π.δ. 104/2014 (Α' 171) «Οργανισμός Υπουργείου 
Πολιτισμού και Αθλητισμού», όπως τροποποιήθηκε και 
ισχύει με τα άρθρα 31 και 39 του Ν. 4305/2014 (Α' 237). 

2. Την υπ’ αριθμ. πρωτ. ΥΠΠΟ/ΓΔΑΠΚ/ΑΡΧ/Α1/Φ41/11228/ 
1865/09.02.2004 κοινή υπουργική απόφαση Υπουργών 
Γεωργίας, Πολιτισμού και Εμπορικής Ναυτιλίας «Καθο¬ 
ρισμός όρων αγκυροβολιάς και άσκησης της αλιείας 
και της υποβρύχιας δραστηριότητας με αναπνευστικές 
συσκευές κατ’ εφαρμογή του άρθρου 15, παρ. 2, του 
Ν. 3028/2002 «Για την προστασία των Αρχαιοτήτων και 
εν γένει της Πολιτιστικής Κληρονομιάς» (Β' 336). 

3. Την υπ’ αριθμ. πρωτ. 23537/6.5.2003 κοινή υπουργική 
απόφαση Υπουργών Ανάπτυξης, Γεωργίας, Εμπορικής 
Ναυτιλίας και Υφυπουργού ΠΕ.ΧΩ.ΔΕ. «Χαρακτηρισμός 
της χερσαίας και θαλάσσιας περιοχής των Βορείων 
Σποράδων ως Εθνικού Θαλάσσιου Πάρκου» (Δ' 621) 

4. Το υπ’ αριθμ. πρωτ. ΥΠΠΟΑ/ΓΔΑΠΚ/ΕΕΑ/257599/1 
50943/5939/8.10.2014 έγγραφο της Εφορείας Ενάλιων 
Αρχαιοτήτων. 

5. Το υπ’ αριθμ. πρωτ. 44462/2000/22.12.2014 έγγραφο 
της Διεύθυνσης Προστασίας Βιοποικιλότητας, Εδάφους 
και Διαχείρισης Αποβλήτων του Υ.Π.Ε.Κ.Α. 

6. Το υπ' αριθμ. πρωτ. 511.21/2015/219/14.1.2015 εισηγη¬ 
τικό σημείωμα της Διεύθυνσης Λιμενικής Αστυνομίας 
του Υ.Ν.Α. 

7. Την ομόφωνη γνωμοδότηση του Κεντρικού Αρχαιο¬ 
λογικού Συμβουλίου, όπως διατυπώθηκε στην υπ’ αριθμ. 
3/14.01.2015 Συνεδρία του. 

8. Το γεγονός ότι από τις κανονιστικές διατάξεις της 
παρούσας απόφασης δεν προκύπτει δαπάνη σε βάρος 
του κρατικού προϋπολογισμού, αποφασίζουμε: 

Εγκρίνεται η ίδρυση Ενάλιων Επισκέψιμων Αρχαιολο¬ 
γικών Χώρων και καθορίζονται οι όροι, προϋποθέσεις 
λειτουργίας και οι επιτρεπόμενες δραστηριότητες εντός 
αυτών, σε θαλάσσιες περιοχές των Νήσων Σποράδων 
και στον Δυτικό Παγασητικό, Π.Ε. Μαγνησίας, Περιφέ¬ 
ρειας Θεσσαλίας, ως ακολούθως: 

Αρθρο 1 

Επισκέψιμοι ενάλιοι αρχαιολογικοί χώροι 

1. Χαρακτηρίζονται ως επισκέψιμοι από το κοινό για τη 
διενέργεια υποβρύχιας επισκόπησης οι εξής κηρυγμένοι 
ενάλιοι αρχαιολογικοί χώροι: 

(Α) Το τμήμα του κηρυγμένου και αναοριοθετημένου 
σύμφωνα με την υπ’ αριθμ. πρωτ. ΥΠΠΟΤ/ΓΔΑΠΚ/ΑΡΧ/Α1/ 
Φ43/60806/2748/23.6.2011 υπουργική απόφαση (Β' 1741) 
και διόρθωση σφάλματος (Β' 1702) ενάλιου αρχαιολογι¬ 
κού χώρου Βορείων Σποράδων - Αλοννήσου, παρά την 
νήσο Περιστέρα, Δήμου Αλμυρού, το οποίο ορίζεται με 


τις παρακάτω συντεταγμένες: 

Α Χ=494553.69 Υ=4336546.24 

Ζ=0.00 

Β 

Χ=494271.33 

Υ=4336447.15 

Ζ=0.00 

Γ 

Χ=494516.63 

Υ=4335894.15 

Ζ=0.00 

Δ 

Χ=494792.04 

Υ=4335991.80 

Ζ=0.00 


(Β) Ο κηρυγμένος ενάλιος αρχαιολογικός χώρος της 
νήσου Κικύνθου στη θαλάσσια περιοχή του Δυτικού 
Παγασητικού, Δήμου Αλμυρού, όπως ορίζεται με την υπ’ 
αριθμ. πρωτ. ΥΠΠΟΑ/ΓΔΑΠΚ/ΔΒΜΑ/ΤΑΧΜ ΑΕ/205960/12 
1049/7214/2553/6.8.2014 υπουργική απόφαση (ΑΑΠ 270). 

(Γ) Ο κηρυγμένος ενάλιος αρχαιολογικός χώρος 
στα ανατολικά όρια του ορμίσκου «Τηλέγραφος», πε¬ 
ριοχής Σούρπης, Δήμου Αλμυρού, που ορίζεται από 
τα σημεία Κ, Λ, Μ, Ν, ακτογραμμή και Κ, όπως εμφαί- 
νονται στην υπ’ αριθμ. πρωτ. ΥΠΠΟ/ΓΔΑΠΚ/ΑΡΧ/ΑΙ/ 
Φ43/46243/3078/21.6.2004 υπουργική απόφαση (Β' 1028) 
και διόρθωση σφάλματος (Β' 1135). 

(Δ) Ο κηρυγμένος και αναοριοθετημένος ενάλιος αρ¬ 
χαιολογικός χώρος στη θέση Ακρα Γλάρος στη θαλάσ¬ 
σια περιοχή του Δυτικού Παγασητικού, Δήμου Αλμυρού, 
όπως ορίζεται με την υπ’ αριθμ. πρωτ. ΥΠΠΟ/ΓΔΑΠΚ/ ΑΡΧ/ 
ΑΙ/Φ43/46243/3078/21.6.2004 υπουργική απόφαση (Β' 
1028) και διόρθωση σφάλματος (Β' 1135) και την υπ’ 
αριθμ. πρωτ. ΥΠΠΟΑ/ΓΔΑΠΚ/ΔΒΜΑ/ΤΑΧΜΑΕ/205962/ 
121051/7215/2554/6.8.2014 υπουργική απόφαση (ΑΑΠ 270). 

2. Οι ανωτέρω επισκέψιμοι ενάλιοι αρχαιολογικοί χώ¬ 
ροι λειτουργούν ως «υποβρύχια μουσεία», κατά την έν¬ 
νοια της παραγράφου 1 του άρθρου 11 του Ν. 3409/2005, 
όπως ισχύει. 

3. Η διαχείριση τους και η αρμοδιότητα παραχώρησης 
δικαιωμάτων επ’ αυτών ανήκει στο Υπουργείο Πολιτι¬ 
σμού και Αθλητισμού, ύστερα από γνώμη του αρμοδίου 
Συμβουλίου. Ειδικά στην περίπτωση του υποβρύχιου 
μουσείου του χώρου (Α) του παρόντος άρθρου, σημει¬ 
ώνεται ότι η διαχείριση του εκ μέρους του Υπουργείου 
Πολιτισμού και Αθλητισμού πρέπει να είναι σύμφωνη 
με όσα ορίζονται στην υπ’ αριθμ. 23537/6.5.2003 κοινή 


υπουργική απόφαση Υπουργών Ανάπτυξης, Γεωργίας, 
Εμπορικής Ναυτιλίας και Υφυπουργού ΠΕ.ΧΩ.ΔΕ. «Χαρα¬ 
κτηρισμός της χερσαίας και θαλάσσιας περιοχής των 
Βορείων Σποράδων ως Εθνικού Θαλάσσιου Πάρκου» 
(Δ' 621), το Σχέδιο Διαχείρισης, τον Κανονισμό Λειτουρ¬ 
γίας και τις λοιπές διατάξεις που διέπουν το Εθνικό 
Θαλάσσιο Πάρκο Αλοννήσου Βορείων Σποράδων. 

Άρθρο 2 

Επιτρεπόμενες δραστηριότητες 

1. Στους επισκέψιμους ενάλιους αρχαιολογικούς χώ¬ 
ρους του προηγούμενου άρθρου επιτρέπονται: η καθο¬ 
δηγούμενη κατάδυση των επισκεπτών για επισκόπηση 
του βυθού με ή χωρίς τη χρήση αυτόνομων αναπνευ¬ 
στικών συσκευών και μέχρι το μέγιστο βάθος των 40 
μέτρων, η ερασιτεχνική φωτογράφηση στο πλαίσιο της 
καθοδηγούμενης κατάδυσης, η επισκόπηση του βυθού 
με σκάφη διαφανούς πυθμένα με τους όρους και τις 
προϋποθέσεις της ισχύουσας νομοθεσίας, καθώς και η 
πάσης φύσεως αρχαιολογική έρευνα/εργασία συντήρη¬ 
σης, για την οποία απαιτείται απόφαση του Υπουργού 
Πολιτισμού και Αθλητισμού, μετά από γνώμη του αρ¬ 
μοδίου Συμβουλίου. 

2. Η εποπτεία των επισκέψεων στους παραπάνω ενά¬ 
λιους αρχαιολογικούς χώρους περιλαμβανομένης και 
της συνοδείας από δύτες φύλακες αρχαιοτήτων ή δύτες 
αρχαιολόγους, στο πλαίσιο της καθοδηγούμενης κατά¬ 
δυσης, ανήκει στην Εφορεία Εναλίων Αρχαιοτήτων του 
Υπουργείου Πολιτισμού και Αθλητισμού. 

Άρθρο 3 

Προϋποθέσεις καθοδηγούμενης κατάδυσης 

1. Οι περιηγήσεις υποβρύχιας επισκόπησης στους επι- 
σκέψιμους ενάλιους αρχαιολογικούς χώρους θα γίνονται 
από και προς προεπιλεγμένα και κατάλληλα προστα- 
τευμένα χερσαία σημεία απόπλου και κατάπλου, όπου 
θα υπάρχει φυλάκιο στέγασης ελεγκτικού προσωπικού. 
Το εν λόγω προσωπικό στο πλαίσιο των αρμοδιοτή¬ 
των του, τόσο κατά την προσέλευση όσο και κατά την 
επιστροφή των επισκεπτών από την περιήγηση στους 
επισκέψιμους ενάλιους αρχαιολογικούς χώρους, δύναται 
να προβαίνει σε έλεγχο σε οποιονδήποτε επισκέπτη ή 
στον εξοπλισμό και τις τυχόν αποσκευές αυτού. 

2. Κατά τη διενέργεια των περιηγήσεων απαγορεύεται 
τα σκάφη μεταφοράς των επισκεπτών να προσεγγίζουν 
άλλο χερσαίο σημείο, πλην του φυλασσόμενου σημείου 
απόπλου και κατάπλου. 

3. Η καθοδηγούμενη κατάδυση των επισκεπτών στους 
ανωτέρω ενάλιους αρχαιολογικούς χώρους διενεργείται 
από παροχείς καταδυτικών υπηρεσιών οργανωμένης- 
καθοδηγούμενης κατάδυσης, με τη συνοδεία δυτών φυ¬ 
λάκων αρχαιοτήτων ή δυτών αρχαιολόγων, που έχουν 
τύχει του ελέγχου και της πιστοποίησης της Εφορείας 
Εναλίων Αρχαιοτήτων, σύμφωνα με τη νόμιμη διαδικα¬ 
σία, και δεν έχουν καταδικαστεί για ποινικά αδικήματα 
ή για το αδίκημα της αρχαιοκαπηλίας. 

Άρθρο 4 

Μη επιτρεπόμενες δραστηριότητες. Εξαιρέσεις 

Στους επισκέψιμους ενάλιους αρχαιολογικούς χώρους 
του άρθρου 1 της παρούσας δεν επιτρέπεται: 

α. Οποιαδήποτε επέμβαση στον πυθμένα και στα εκεί 
υπάρχοντα εν γένει αντικείμενα, καθώς και η απομά¬ 
κρυνση οποιουδήποτε αντικειμένου. Αντίθετα, είναι 
δυνατή η σήμανση και διευθέτηση των υποβρύχιων 
διαδρομών προς ανάδειξη των υποβρύχιων αξιοθέα¬ 
των, η πόντιση ναύδετων πρόσδεσης των εντός των 
επισκέψιμων ενάλιων χώρων νόμιμα εισερχόμενων 
σκαφών και η πόντιση οριοδεικτικών σημαντήρων ή 
φωτοσημαντήρων, υπό την έγκριση και την επίβλεψη 
της Εφορείας Εναλίων Αρχαιοτήτων, καθώς και την 
έγκριση των λοιπών συναρμόδιων Υπηρεσιών, σύμφω¬ 
να με την ισχύουσα νομοθεσία, β. Οποιαδήποτε μορφή 
αλιείας ή άλλης υποβρύχιας δραστηριότητας, όπως 
προβλέπεται στην υπ’ αριθμ. πρωτ. ΥΠΠΟ/ΓΔΑΠΚ/ΑΡΧ/ 
Α1 /Φ41/11228/1865/9.2.2004 κοινή υπουργική απόφαση (Β' 
336), πλην των αναφερομένων στο άρθρο 2 παρ. 1 και 
στην περίπτωση (Α) του παρόντος άρθρου, των επισκέ¬ 
ψεων υποβρύχιας επισκόπησης και της επιστημονικής 
έρευνας, ενώ κατά τη διάρκεια υποβρύχιας ανασκαφι- 
κής έρευνας θα διακόπτεται προσωρινά η δυνατότητα 
επίσκεψης των συγκεκριμένων ενάλιων αρχαιολογικών 
χώρων. 

γ. Η αγκυροβολιά, πλην της πρόσδεσης σε μόνιμα 
ναύδετα, που θα είναι τοποθετημένα σε συγκεκριμένα 
σημεία των καταδυτικών διαδρομών. 

Αρθρο 5 
Παραβάσεις 

Οι παραβάτες της παρούσας πληρούν την αντικειμενι¬ 
κή υπόσταση και τιμωρούνται, σύμφωνα με τα προβλε- 
πόμενα στο άρθρο 66 του Ν. 3028/2002. Επιβάλλονται, 
επίσης, σ' αυτούς και οι κυρώσεις του άρθρου 157 του 
Κώδικα Δημοσίου Ναυτικού Δικαίου (ν.δ. 187/1973). 

Άρθρο 6 

Δυνατότητα κατάρτισης προγραμματικών συμβάσεων 
πολιτισμικής ανάπτυξης 

Το δικαίωμα για την, εντός των επισκέψιμων ενάλι¬ 
ων αρχαιολογικών χώρων του άρθρου 1 της παρούσας, 
εκτέλεση έργων και προγραμμάτων ανάπτυξης, καθώς 
και τα ζητήματα οργάνωσης, διαχείρισης, επίβλεψης 
και εκμετάλλευσης των επιτρεπόμενων στους χώρους 
αυτούς δραστηριοτήτων και οποιαδήποτε άλλη ανα¬ 
γκαία λεπτομέρεια, κατ’ εφαρμογή των ρυθμίσεων των 
προηγούμενων άρθρων, είναι δυνατόν να αποτελούν 
αντικείμενο προγραμματικών συμβάσεων πολιτισμικής 
ανάπτυξης κατ’ εφαρμογή της παρ. 5 του άρθρου 100 
του Ν. 3852/2010 (Α' 87) και της παρ. 1 του άρθρου 11 
Ν. 3409/2005, όπως συμπληρώθηκε με την παρ. 1 του 
άρθρου 44 του Ν. 4179/2013 (Α' 175). 

Αρθρο 7 
Έναρξη ισχύος 

Η ισχύς της παρούσας αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Ιανουάριου 2015 

ΟΙ ΥΠΟΥΡΓΟΙ 

ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ ΝΑΥΤΙΛΙΑΣ ΚΑΙ ΑΙΓΑΙΟΥ 

ΚΩΝΣΤΑΝΤΙΝΟΣ ΤΑΣΟΥΛΑΣ ΜΙΛΤΙΑΔΗΣ ΒΑΡΒΙΤΣΙΩΤΗΣ 


Αριθ. 4000/3/10-πγ' (2) 

Τροποποίηση διατάξεων της υπ’ αριθμ. 4000/3/10-πβ'/ 
14-11-2012 κοινής υπουργικής απόφασης «Παραμονή 
και εργασία ομογενών από Αλβανία» (Β'3043). 

ΟΙ ΥΠΟΥΡΓΟΙ 

ΕΞΩΤΕΡΙΚΩΝ - ΟΙΚΟΝΟΜΙΚΩΝ - 
ΕΘΝΙΚΗΣ ΑΜΥΝΑΣ - ΕΣΩΤΕΡΙΚΩΝ - ΕΡΓΑΣΙΑΣ, 
ΚΟΙΝΩΝΙΚΗΣ ΑΣΦΑΛΙΣΗΣ ΚΑΙ ΠΡΟΝΟΙΑΣ - 

ΔΗΜΟΣΙΑΣ ΤΑΞΗΣ ΚΑΙ ΠΡΟΣΤΑΣΙΑΣ ΤΟΥ ΠΟΛΙΤΗ 

Έχοντας υπόψη: 

1. Τις διατάξεις της παρ. 4 του άρθρου 17 του Ν. 1975/ 
1991 «Είσοδος - έξοδος, παραμονή, εργασία, απέλαση 
αλλοδαπών, διαδικασία αναγνώρισης αλλοδαπών προ¬ 
σφύγων και άλλες διατάξεις» (Α' 184). 

2. Τις διατάξεις των παρ. 1 και 2 του άρθρου 1 του Ν. 1338/ 
1983 «Εφαρμογή του κοινοτικού δικαίου» (Α' 34). 

3. Τις διατάξεις του Κανονισμού Ε.Κ. 1030/2002 της 
13-06-2002 «για την καθιέρωση αδειών διαμονής ενιαίου 
τύπου για τους υπηκόους τρίτων χωρών» (ΕΕ Ι_ 157 της 
15-06-2002) και το παράρτημά του, όπως τροποποιή¬ 
θηκε από τον Κανονισμό 380/2008 του Συμβουλίου της 
18-04-2008 (ΕΕ ί 115/1 της 18-04-2008). 

4. Τις διατάξεις του άρθρου 90 του Κώδικα Νομοθε¬ 
σίας για την Κυβέρνηση και τα Κυβερνητικά Όργανα, 
που κωδικοποιήθηκε με το άρθρο πρώτο του Π.δ/τος 
63/2005 (Α' 98). 

5. Τις διατάξεις του Π.δ. 85/2012 «Ίδρυση και μετονομα- 
σία Υπουργείων, μεταφορά και κατάργηση υπηρεσιών» 
(Α' 141) όπως τροποποιήθηκε με τα Π.δ. 88/2012 (Α' 143), 
94/2012 (Α' 149) και 98/2012 (Α' 160), 131/2012 (Α' 239) και 
118/2013 (Α' 152). 

6. Τις διατάξεις του Π.δ. 184/2009 «Σύσταση Υπουρ¬ 
γείου Προστασίας του Πολίτη και καθορισμός των αρ¬ 
μοδιοτήτων του» (Α' 213) και του Π.δ. 113/2010 «Ανάληψη 
υποχρεώσεων από τους διατάκτες» (Α'194). 

7. Τις διατάξεις του Π.δ. 86/2012 «Διορισμός Υπουργών, 
Αναπληρωτών Υπουργών και Υφυπουργών» (Α' 141). 

8. Τις διατάξεις του Π.δ. 89/2014 «Διορισμός Υπουργών, 
Αναπληρωτών Υπουργών και Υφυπουργών» (Α' 134). 

9. Τις διατάξεις του Π.δ. 158/2014 «Διορισμός Υπουρ¬ 
γών» (Α' 240). 

10. Την υπ’ αριθμ. Υ48 από 9-7-2012 απόφαση του Πρω¬ 
θυπουργού «Καθορισμός αρμοδιοτήτων του Αναπληρω¬ 
τή Υπουργού Οικονομικών Χρήστου Σταϊκούρα» (Β' 2105). 

11. Την υπ’ αριθμ. 4062/25-7-2014 απόφαση του Πρωθυ¬ 
πουργού και Υπουργού Εσωτερικών «Ανάθεση Αρμοδι¬ 
οτήτων στον Υφυπουργό Εσωτερικών Γεώργιο Ντόλιο» 
(Β' 2110). 

12. Τις διατάξεις της υπ’ αριθμ. 4000/3/10-πβ'/14-11-2012 
κοινής υπουργικής απόφασης «Παραμονή και εργασία 
ομογενών από Αλβανία» (Β'3043/2012). 

13. Το γεγονός ότι από τις διατάξεις της παρούσας 
απόφασης δεν προκαλείται επιπρόσθετη δαπάνη σε 
βάρος του κρατικού προϋπολογισμού, αποφασίζουμε: 

Άρθρο 1 

1. Στο τέλος της παρ. 3 του άρθρου 1 της υπ’ αριθμ. 
4000/3/10-πβ'/14-11-2012 κοινής υπουργικής απόφασης 
προστίθεται εδάφιο ως εξής: 

«Σε περίπτωση μεταβολής της διεύθυνσης διαμονής 
του κατόχου ΕΔΤΟ που δηλώθηκε σύμφωνα με τη διά- 

τάξη της υποπερ. αα' της περ. α' της παρ. 2 του άρθρου 
9, αρμόδια Υπηρεσία για την ανανέωση ή ανάκληση των 
εγγράφων της παρ. 1 καθίσταται η κατά περίπτωση 
αρμόδια Υπηρεσία του τόπου διαμονής του». 

2. Το άρθρο 2 της 4000/3/10-πβ7ΐ4-11-2012 κοινής 
υπουργικής απόφασης αντικαθίσταται ως εξής: 

Αρθρο 2 

Προϋποθέσεις, δικαιολογητικά 
και διαδικασία χορήγησης 

1. Ο ομογενής ή άλλο δικαιούμενο πρόσωπο του άρ¬ 
θρου 1 υποβάλλει αυτοπροσώπως στην αρμόδια Ελ¬ 
ληνική Προξενική Αρχή της ενεστώσας ή τελευταίας 
κατοικίας του στην Αλβανία, αίτηση για έκδοση εθνι¬ 
κής θεώρησης εισόδου. Για τα ανήλικα τέκνα την αί¬ 
τηση υποβάλλει ο έχων την γονική μέριμνα. Ο Γ ενικός 
Πρόξενος, στην περίπτωση των Γενικών Προξενείων 
Αργυροκάστρου και Κορυτσάς, ή ο Διευθύνων το Προ¬ 
ξενικό Γ ραφείο, στην περίπτωση της Πρεσβείας Τ ιρά- 
νων, αφού διαπιστώσει μέσω συνέντευξης ότι ο αϊτών 
και οι ανιόντες του είναι'Ελληνες στο γένος και έχουν 
ελληνική εθνική συνείδηση ή οικογενειακή σχέση με τον 
ομογενή, αν πρόκειται για άλλο δικαιούμενο πρόσωπο 
του άρθρου 1 και εφόσον δεν συντρέχουν στο πρόσω¬ 
πό του λόγοι εθνικής ασφάλειας, δημόσιας υγείας και 
δεν είναι καταχωρισμένος ως ανεπιθύμητος στις εθνι¬ 
κές βάσεις δεδομένων συντάσσει σχετική έκθεση και 
χορηγεί εθνική θεώρηση εισόδου επί του διαβατηρίου 
του ή επί άλλου ισοδύναμου ταξιδιωτικού εγγράφου 
αλλοδαπών Αρχών αναγνωρισμένου από την Ελλάδα. 
Η τυχόν ύπαρξη λόγων δημόσιας τάξης σε βάρος του 
αιτούντος καταγράφεται στην συντασσόμενη έκθεση. 
Κατ’ εξαίρεση, ειδική προξενική θεώρηση δεν απαιτεί¬ 
ται για την αρχική έκδοση Ε.Δ.Τ.Ο. και Α.Δ.Ε.Τ. για τους 
ομογενείς που έλκουν την καταγωγή τους από περιο¬ 
χές παραδοσιακής παρουσίας της Ελληνικής Εθνικής 
Μειονότητας στην Αλβανία, σύμφωνα με τον κατάλογο 
του άρθρου 15Α. 

2. Η αίτηση προς τη Προξενική Αρχή συνοδεύεται από 
τα ακόλουθα δικαιολογητικά: 

α. Τα καθοριζόμενα στο άρθρο 4 της υπ’ αριθμ. Φ3497.3/ 
ΑΠ24245/28-5-2014 απόφασης του Υπουργού Εξωτερι¬ 
κών (Β' 1820), πλην της ταξιδιωτικής ασφάλισης. 

β. Πιστοποιητικό γέννησης αλλοδαπών αρχών ή λη¬ 
ξιαρχική πράξη γέννησης, για τους γεννηθέντες στην 
Ελλάδα. 

γ. Τέσσερις (4) πρόσφατες φωτογραφίες, διαστάσεων 
2,7 X 2,9 εκατοστών, όμοιες με αυτές που χρησιμοποιού¬ 
νται για τα Δελτία Ταυτότητας των Ελλήνων πολιτών. 

3. Επιπλέον των ανωτέρω στοιχείων ο αϊτών απαιτεί¬ 
ται να κατέχει, κατά περίπτωση: 

α. Ομογενής: 

αα. Πιστοποιητικό γάμου, εφόσον πρόκειται περί 
έγγαμης γυναίκας που έχει αλλάξει, λόγω γάμου, το 
επώνυμό της. 

ββ. Αποδεικτικά στοιχεία της ομογενειακής ιδιό¬ 
τητας, ιδίως παλαιό αλβανικά δελτία ταυτότητας 
(«ΕΕΤΒΝϋΟΡΤΙΜ») με ένδειξη εθνικότητας («ΟΒΕΚΕ») 
του αιτούντος ή των ανιόντων του, πιστοποιητικό οι¬ 
κογενειακής κατάστασης των ανιόντων του από τους 
οποίους έλκει την ομογενειακή του καταγωγή («ΐΓυηρυ 
ί3πιίΙ]3Γ»), παλαιό Δελτίο Ταυτότητας Αλλοδαπού, τυχόν 
αναγραφή ανιόντος του σε προξενικά Μητρώα ή παλαιό 
προξενικό διαβατήριο. 


β. Ανήλικο τέκνο ομογενούς: 

αα. Πιστοποιητικό οικογενειακής κατάστασης ή κάθε 
άλλο επίσημο στοιχείο ή έγγραφο, που αποδεικνύει την 
συγγενική του σχέση με τον ομογενή. 

ββ. Προκειμένου περί θετού ή αναγνωρισμένου τέ¬ 
κνου, απαιτείται προσκόμιση της σχετικής πράξης της 
αρμόδιας αλλοδαπής αρχής ή δικαστικής απόφασης. 

γ. Αλλογενής αλλοδαπός σύζυγος ομογενούς, ανήλικο 
τέκνο αλλοδαπού συζύγου από προηγούμενο γάμο του 
ή χήρος/α ομογενούς: 

αα. Πιστοποιητικό γάμου και οικογενειακής κατάστα¬ 
σης αλλοδαπών αρχών πρόσφατης έκδοσης για την 
απόδειξη του συζυγικού ή οικογενειακού δεσμού. 

ββ. Προκειμένου περί ανηλίκου τέκνου αλλογενούς 
αλλοδαπού συζύγου από προηγούμενο γάμο του, κάθε 
άλλο επίσημο έγγραφο αρμόδιας αλλοδαπής αρχής με 
το οποίο αποδεικνύεται ότι έχει ανατεθεί στον/ην σύζυ¬ 
γο του ομογενούς η γονική μέριμνα του τέκνου αυτού. 

γγ. Ληξιαρχική πράξη θανάτου του αποβιώσαντος 
ομογενούς. 

δδ. Αποδεικτικά στοιχεία της ομογενειακής ιδιότητας 
του συζύγου σύμφωνα με την υποπερίπτωση ββ' της 
περίπτωσης α'. 

4. Σε όλες τις ανωτέρω περιπτώσεις τα ξενόγλωσσα 
πιστοποιητικά και αντίγραφα ποινικού Μητρώου, απαι¬ 
τείται να είναι πρωτότυπα και πρόσφατης έκδοσης, η 
οποία να μην υπερβαίνει τους έξι (6) μήνες και υποβάλ¬ 
λονται, νομίμως επικυρωμένα, στην αρμόδια ελληνική 
Προξενική Αρχή, τόσο στο πρωτότυπο, όσο και σε επί¬ 
σημη μετάφραση, η οποία εξετάζει την εγκυρότητα και 
το αληθές του περιεχομένου τους με κάθε πρόσφορο 
μέσο. 

5. Ο ενδιαφερόμενος για την έκδοση δελτίων Ε.Δ.Τ.Ο. 
και Α.Δ.Ε.Τ. μετά την είσοδό του στην Ελλάδα υποβάλλει 
στην αρμόδια Υπηρεσία του άρθρου 1 παρ. 3 του τόπου 
διαμονής του στην Χώρα, αίτηση για χορήγηση τους. 

6. Γ ια την χορήγηση των δελτίων Ε.Δ.Τ.Ο. και Α.Δ.Ε.Τ 
ο αϊτών απαιτείται να κατέχει: 

α. Διαβατήριο επί του οποίου είναι επικολλημένη η 
εθνική θεώρηση εισόδου. 

β. Τέσσερις (4) πρόσφατες φωτογραφίες, διαστάσεων 
2,7 X 2,9 εκατοστών, όμοιες με αυτές που χρησιμοποιού¬ 
νται για τα Δελτία Ταυτότητας των Ελλήνων πολιτών. 

γ. Μία (1) πρόσφατη φωτογραφία ίδιου τύπου και των 
αυτών τεχνικών προδιαγραφών με αυτές που ισχύουν 
για τις φωτογραφίες των διαβατηρίων Ελλήνων πολιτών. 

δ. Διπλότυπο είσπραξης Δ.Ο.Υ και τα αναλογούντα 
τέλη, σύμφωνα με την παρ. 8. 

7. Η υπηρεσία έκδοσης του Ε.Δ.Τ.Ο. και της Α.Δ.Ε.Τ. 
μέχρι την ανανέωση της Α.Δ.Ε.Τ., ζητά από την αρμόδια 
Ελληνική Προξενική Αρχή την αποστολή αντιγράφων 
του φακέλου του ενδιαφερομένου σ’ αυτήν, σε έντυπη 
ή, εφόσον αυτό είναι τεχνικά εφικτό, σε ηλεκτρονική 
μορφή. Μετά τη λήψη τους, αναφέρει ιεραρχικά έως 
τη Διεύθυνση Αλλοδαπών του Αρχηγείου Ελληνικής 
Αστυνομίας και υποβάλλει συμπληρωματική αναφορά 
καταγραφής. 

8. Σε όλες τις περιπτώσεις έκδοσης ή ανανέωσης 
δελτίων Ε.Δ.Τ.Ο. και Α.Δ.Ε.Τ., καταβάλλονται από τον 
αιτούντα τα αναλογούντα τέλη, σύμφωνα με τις ισχύ- 
ουσες διατάξεις. Το αντίτιμο του δελτίου της Α.Δ.Ε.Τ. 
καθορίζεται σε δέκα έξι (16) ευρώ και εισπράττεται ως 
έσοδο του κρατικού προϋπολογισμού στον Κ.Α.Ε. 3829 

«Λοιπά ειδικά έσοδα» του προϋπολογισμού της Ελληνι¬ 
κής Αστυνομίας (Ειδικός Φορέας 43-110).» 

3. Το άρθρο 3 της υπ’ αριθμ. 4000/3/10-πβ'/14-11-2012 
κοινής υπουργικής απόφασης αντικαθίσταται ως εξής: 

Άρθρο 3 

Διαδικασία δακτυλοσκόπησης 

1. Οι Υπηρεσίες της παρ. 3 του άρθρου 1, μετά την 
ολοκλήρωση της διαδικασίας καταγραφής και εφό¬ 
σον αποφασίσουν τη χορήγηση του Ε.Δ.Τ.Ο. και, κατά 
περίπτωση, της Α.Δ.Ε.Τ., διαβιβάζουν αντίγραφο της 
απόφασης χορήγησης τους και παραπέμπουν τους εν¬ 
διαφερομένους στις Υπηρεσίες της παρ. 4 του ίδιου 
άρθρου προκειμένου να υποβληθούν σε λήψη δακτυλι¬ 
κών αποτυπωμάτων. Η μη συναίνεση για τη λήψη των 
δακτυλικών αποτυπωμάτων λογίζεται ως παραίτηση 
από την αίτηση χορήγησης των αιτηθέντων κατά πε¬ 
ρίπτωση δελτίων. 

2. Οι Υπηρεσίες της παρ. 4 του άρθρου 1 λαμβάνουν 
και κρυπτογραφούν τα δακτυλικά αποτυπώματα των 
δεικτών και των δύο χειρών του αιτούντος, εκτός αν 
πρόκειται για ανήλικο κάτω των έξι (6) ετών που απαλ¬ 
λάσσεται της σχετικής υποχρέωσης. Σε περίπτωση 
μόνιμης ή προσωρινής αδυναμίας λήψης δακτυλικού 
αποτυπώματος δείκτη, λαμβάνεται κατά σειρά αποτύ¬ 
πωμα του αντίχειρα ή του μέσου ή του παράμεσου του 
ίδιου χεριού, ενώ στην περίπτωση μονόχειρα λαμβάνε- 
ται αποτύπωμα και δεύτερου δακτύλου από το υπάρχον 
χέρι, με την ίδια ως άνω σειρά. 

3. Τα πρόσωπα που αδυνατούν πλήρως να δώσουν 
αποτυπώματα για σωματικούς λόγους κατά το χρόνο 
υποβολής της αίτησης, υποβάλλουν μαζί με τα δικαιο- 
λογητικά της παρ. 1 του άρθρου 2 ιατρικό πιστοποιητι¬ 
κό, το οποίο φέρει την υπογραφή ιατρού ειδικότητας 
αντίστοιχης με τη βεβαιούμενη πάθηση, με το οποίο 
αποδεικνύεται η μόνιμη ή προσωρινή αδυναμία λήψης 
δακτυλικών αποτυπωμάτων. Τα πρόσωπα που αδυνα¬ 
τούν μόνιμα να δώσουν αποτυπώματα για σωματικούς 
λόγους, απαλλάσσονται από τη σχετική υποχρέωση. 

4. Αν ο αϊτών αδυνατεί να προσέλθει αυτοπροσώπως 
ενώπιον της αρμόδιας για τη λήψη των βιομετρικών δε¬ 
δομένων υπηρεσίας, λόγω μόνιμης φυσικής αναπηρίας 
ή μακροχρόνιας ασθένειας, αυτά δύναται να λαμβάνο- 
νται από κινητές μονάδες λήψης αποτυπωμάτων που 
συγκροτούνται, σύμφωνα με τις διατάξεις της παρ. 7 
του άρθρου 1 του Ν. 4018/2011 (Α' 215). 

5. Μετά τη λήψη των δακτυλικών αποτυπωμάτων οι 
Υπηρεσίες της παρ. 4 του άρθρου 1 αποστέλλουν, με 
την διαδικασία της ταχυμεταφοράς στη Διεύθυνση Δι¬ 
αβατηρίων του Αρχηγείου Ελληνικής Αστυνομίας, το 
αντίγραφο της απόφασης χορήγησης της Α.Δ.Ε.Τ. που 
τους διαβιβάσθηκε και την κρυπτογραφημένη σελίδα 
που περιλαμβάνει τα στοιχεία του κατόχου και τα δα¬ 
κτυλικά του αποτυπώματα. 

6. Η Διεύθυνση Διαβατηρίων του Αρχηγείου Ελληνικής 
Αστυνομίας, προβαίνει στην εκτύπωση της Α.Δ.Ε.Τ. και 
τη διαβιβάζει με την ίδια διαδικασία, μέσω των Υπηρε¬ 
σιών της παρ. 4 του άρθρου 1, στις αρμόδιες υπηρεσίες 
της παρ. 3 του ιδίου άρθρου. Ακολούθως, καταστρέφει 
την κρυπτογραφημένη σελίδα με τα στοιχεία του κατό¬ 
χου και τα δακτυλικά αποτυπώματα καθώς και το αντί¬ 
γραφο της απόφασης χορήγησής της Α.Δ.Ε.Τ., σύμφωνα 
με την προβλεπόμενη για τα διαβατήρια διαδικασία». 


4. Το άρθρο 6 της υπ’ αριθμ. 4000/3/10-πβ'/14-11-2012 
κοινής υπουργικής απόφασης αντικαθίσταται ως εξής: 

Αρθρο 6 

Απόρριψη αιτημάτων για χορήγηση ή ανανέωση 
Ε.Δ.Τ.Ο και Α.Δ.Ε.Τ και ανάκληση χορηγηθέντων ομοίων 

1. Η κατά τόπον αρμόδια Υπηρεσία της παρ. 3 του 
άρθρου 1, απορρίπτει το αίτημα για χορήγηση Ε.Δ.Τ.Ο 
ή ανακαλεί την απόφαση της χορήγησης του Ε.Δ.Τ.Ο. 
και αφαιρεί το κατεχόμενο δελτίο: 

α. Εφόσον δεν πληρούνται οι προϋποθέσεις των άρ¬ 
θρων 1 και 2 ή αν αμφισβητείται η ομογενειακή ιδιότητα 
του αιτούντος ή η συγγενική του σχέση με τον ομογενή. 
Αμφισβήτηση της ομογενειακής ιδιότητας συντρέχει 
ιδίως σε περίπτωση καταγωγής του αιτούντος από πε¬ 
ριοχές που δεν περιλαμβάνονται στον κατάλογο του 
άρθρου 15Α και εφόσον ουδέποτε του είχε χορηγηθεί 
ειδική προξενική θεώρηση εισόδου. 

β. Εφόσον σε βάρος του αιτούντος ή κατόχου δελτίου 
Ε.Δ.Τ.Ο. συντρέχουν λόγοι εθνικής ασφάλειας. 

γ. Εφόσον ο αϊτών ή κάτοχος δελτίου Ε.Δ.Τ.Ο. ενήργη- 
σε πράξεις προς όφελος αλλοδαπού κράτους, ασυμβί¬ 
βαστες προς την ιδιότητα του Έλληνα ομογενούς ή/και 
αντίθετες προς τα συμφέροντα της Χώρας. 

2. Η κατά τόπον αρμόδια Υπηρεσία, απορρίπτει το 
αίτημα για χορήγηση ή ανανέωση της Α.Δ.Ε.Τ ή ανακαλεί 
την απόφαση της χορήγησης της Α.Δ.Ε.Τ. και αφαιρεί 
το κατεχόμενο δελτίο: 

α. Στις περιπτώσεις της παρ. 1. 

β. Εφόσον σε βάρος του αιτούντος συντρέχουν λόγοι 
δημόσιας τάξης. 

γ. Κατά την διάρκεια της, με οποιονδήποτε τρόπο, 
έκτισης ποινής που επιβλήθηκε στον κάτοχό της. 

3. Ομογενείς από Αλβανία και άλλα δικαιούμενα πρό¬ 
σωπα του άρθρου 1, για τους οποίους διαπιστώθηκε, με 
κάθε πρόσφορο μέσο, ότι υπέβαλαν πλαστά δικαιολο- 
γητικά ως προς ένδειξη της εθνικότητας, προκειμένου 
να τους χορηγηθούν δελτία Ε.Δ.Τ.Ο. και Α.Δ.Ε.Τ, διατη¬ 
ρούν τα χορηγηθέντα δελτία, εκτός αν επακολουθήσει 
τελεσίδικη καταδικαστική δικαστική απόφαση. Στην 
περίπτωση αυτή τα κατεχόμενο δελτία αφαιρούνται 
με ανάλογη εφαρμογή της διαδικασίας των παρ. 6-7. 

4. Δελτία Ε.Δ.Τ.Ο. και Α.Δ.Ε.Τ αφαιρούνται από τους 
κατόχους τους αν διαπιστωθεί, με κάθε πρόσφορο μέσο, 
ότι υπέβαλαν πλαστά δικαιολογητικά, πλην εκείνων που 
σχετίζονται με την ένδειξη της εθνικότητας. Σε περί¬ 
πτωση που επακολουθήσει τελεσίδικη αθωωτική δικα¬ 
στική απόφαση τα πρόσωπα αυτά μπορούν να αιτηθούν 
τη χορήγησή των αφαιρεθέντων εγγράφων, εφόσον 
δεν αποδεικνύεται πλαστή η εθνική θεώρηση εισόδου 
και δεν αμφισβητείται η ομογενειακή ιδιότητά τους ή η 
συγγενική τους σχέση με τον ομογενή. Η αίτηση υπο¬ 
βάλλεται στην κατά τόπον αρμόδια Υπηρεσία της παρ. 
3 του άρθρου 1, η οποία για την εξέταση του αιτήματος 
συνεκτιμά τα σχετικά δικαιολογητικά του φακέλου του 
ενδιαφερομένου, με τη προσκόμιση: 

α. μίας πρόσφατης φωτογραφίας, ιδίου τύπου και 
τεχνικών προδιαγραφών με τις ισχύουσες για τα δια¬ 
βατήρια των Ελλήνων πολιτών, 

β. διαβατηρίου ή άλλου ισοδύναμου ταξιδιωτικού έγ¬ 
γραφου σε ισχύ, 

γ. αποδεικτικών καταβολής των προβλεπόμενων στην 
παρ. 8 του άρθρου 2 τελών και παράβολων και 

δ. νέου δικαιολογητικού, αντίστοιχου με εκείνο που 
είχε προσβληθεί ως πλαστό, πρωτότυπου και πρόσφα¬ 
της έκδοσης, η οποία να μην υπερβαίνει τους έξι (6) 
μήνες, νομίμως επικυρωμένου, από την αρμόδια Ελλη¬ 
νική Προξενική Αρχή, τόσο στο πρωτότυπο, όσο και σε 
επίσημη μετάφραση. 

Κατά της απόφασης που απορρίπτει το αίτημα, ο 
ενδιαφερόμενος δικαιούται, εντός δέκα (10) ημερών από 
την κοινοποίηση της, να ασκήσει προσφυγή ενώπιον του 
κατά τόπον αρμοδίου Διευθυντή Διεύθυνσης Αστυνομί¬ 
ας ή Διεύθυνσης Αλλοδαπών, ο οποίος αποφασίζει σχε¬ 
τικά εντός 30 ημερών. Με την άσκηση της προσφυγής 
και μέχρι την εξέτασή της, χορηγείται στον αιτούντα η 
βεβαίωση κατάθεσης δικαιολογητικών του άρθρου 11. 

5. Πριν την ανάκληση ή αφαίρεση του Ε.Δ.Τ.Ο. και 
της Α.Δ.Ε.Τ., κατά περίπτωση, ο κάτοχος τους καλείται 
με έγγραφο, που επιδίδεται με αποδεικτικό από την 
αρμόδια Υπηρεσία, να καταθέσει εγγράφως τις αντιρ¬ 
ρήσεις του σύμφωνα με τις διατάξεις του άρθρου 6 
του Ν. 2690/1999, όπως ισχύει, και του άρθρου 20 του 
Συντάγματος. 

6. Η απόρριψη του αιτήματος για χορήγηση του Ε.Δ.Τ.Ο, 
η ανάκληση της απόφασης χορήγησης και η αφαίρε¬ 
ση του δελτίου γίνονται με αιτιολογημένη απόφαση, η 
οποία κοινοποιείται με αποδεικτικό και περιλαμβάνει 
απόφαση επιστροφής (άρθρο 21 παρ. 1 Ν. 3907/2011, Α' 
7), εφόσον ο ενδιαφερόμενος διαμένει στη χώρα. Κατά 
της ανωτέρω απόφασης, ο ενδιαφερόμενος δικαιούται, 
εντός δέκα (10) ημερών από την κοινοποίηση της, να 
ασκήσει προσφυγή ενώπιον του κατά τόπον αρμοδίου 
Διευθυντή Διεύθυνσης Αστυνομίας ή Διεύθυνσης Αλλο¬ 
δαπών, ο οποίος αποφασίζει σχετικά εντός 30 ημερών. 
Με την άσκηση της προσφυγής και μέχρι την εξέτασή 
της, χορηγείται τον προσφεύγοντα η Ειδική Βεβαίωση 
του άρθρου 10. Η εμπρόθεσμη και νομότυπη άσκηση της 
προσφυγής καθώς και η προθεσμία για την άσκησή της, 
αναστέλλουν την εκτέλεση της απόφασης επιστροφής. 
Σε περίπτωση αποδοχής της προσφυγής, η υπόθεση 
επαναφέρεται στον κατά τόπον αρμόδιο Διοικητή της 
Υπηρεσίας της παρ. 3 του άρθρου 1, για τη χορήγηση 
του ΕΔΤΟ, ενώ σε περίπτωση απόρριψής της εκδίδεται 
αιτιολογημένη απόφαση που κοινοποιείται στον ενδια¬ 
φερόμενο με αποδεικτικό και διατάσσεται η εκτέλεση 
της απόφασης επιστροφής. 

7. Η απόρριψη του αιτήματος για χορήγηση ή ανανέ¬ 
ωση της Α.Δ.Ε.Τ, η ανάκληση της απόφασης χορήγησης 
της και η αφαίρεση του δελτίου γίνονται με αιτιολο¬ 
γημένη απόφαση, η οποία κοινοποιείται με αποδεικτικό 
στον ενδιαφερόμενο χωρίς να περιλαμβάνει απόφαση 
επιστροφής (άρθρο 21 παρ. 1 Ν. 3907/2011, Α' 7). Κατά 
της ανωτέρω απόφασης, ο ενδιαφερόμενος δικαιούται, 
εντός δέκα (10) ημερών από την κοινοποίησή της, να 
ασκήσει προσφυγή ενώπιον του κατά τόπο αρμοδίου 
Διευθυντή Διεύθυνσης Αστυνομίας ή Διεύθυνσης Αλλο¬ 
δαπών, ο οποίος αποφασίζει σχετικά εντός 30 ημερών. 
Σε περίπτωση αποδοχής της προσφυγής, η υπόθεση 
επαναφέρεται στον κατά τόπον αρμόδιο Διοικητή της 
Υπηρεσίας της παρ. 3 του άρθρου 1, για τη χορήγηση 
της Α.Δ.Ε.Τ., ενώ σε περίπτωση απόρριψής της εκδί- 
δεται αιτιολογημένη απόφαση που κοινοποιείται στον 
ενδιαφερόμενο με αποδεικτικό». 

5. Στο τέλος της παρ. 3 του άρθρου 8 της υπ’ αριθμ. 
4000/3/10-πβ'/14-11-2012 κοινής υπουργικής απόφασης 
προστίθεται εδάφιο ως εξής: 


«Οι βεβαιώσεις αυτές δεν ισχύουν στα λοιπά κράτη 
που εφαρμόζουν την ενισχυμένη συνεργασία Σένγκεν 
(«30ΗΕΝΘΕΝ») και οι κάτοχοί τους δεν έχουν το δικαί¬ 
ωμα διέλευσης ή διαμονής σ’ αυτά». 

6. Η περίπτωση δ' της παρ. 3 του άρθρου 9 της υπ’ 
αριθμ. 4000/3/10-πβ'/14-11-2012 κοινής υπουργικής από¬ 
φασης, αντικαθίσταται ως εξής: 

«δ. δεν υπέβαλαν νέα αιτήματα χορήγησης Ε.Δ.Τ.Ο, 
σύμφωνα με τα οριζόμενα στην παρ. 6 του άρθρου 6 ή 
τα αιτήματα και οι σχετικές προσφυγές απερρίφθησαν 
από την αρμόδια αρχή». 

7. Μετά το τρίτο εδάφιο της παρ. 1 του άρθρου 13 της 
υπ’ αριθμ. 4000/3/10-πβ'/14-11-2012 κοινής υπουργικής 
απόφασης, προστίθεται εδάφιο ως εξής: 

«Κατ’ εξαίρεση, ο αϊτών δύναται να ζητήσει με την 
αίτησή του την μετεγγραφή του ονοματεπωνύμου του, 
κατά παρέκκλιση του ως άνω προτύπου ΕΛ.Ο.Τ. 743, με 
σκοπό τον εξελληνισμό του, ιδίως για το βαπτιστικό ή 
το αρχαιοελληνικό κύριο όνομα, ως προς την κατάληξη 
ή την ορθότερη απόδοσή του στην ελληνική γλώσσα 
και την προσθήκη, κατά περίπτωση, τελικού γράμματος 
σίγμα “ς”». 

8. Το δεύτερο εδάφιο της παρ. 2 του άρθρου 7 της 
υπ’ αριθμ. 4000/3/10-πβ'/14-11-2012 κοινής υπουργικής 
απόφασης, αντικαθίσταται ως εξής: 

«Η δήλωση του ενδιαφερομένου για μεταβολή των 
στοιχείων ταυτότητας του στο Ε.Δ.Τ.Ο. και την Α.Δ.Ε.Τ. 
συνοδεύεται και από τα σχετικά επίσημα έγγραφα - 
πιστοποιητικά και αποφάσεις της αλλοδαπής Αρχής, 
νομίμως μεταφρασμένα και επικυρωμένα ως προς την 
εγκυρότητα και το αληθές του περιεχομένου τους, κα¬ 
τόπιν ελέγχου ταυτοπροσωπίας από τα κατά περίπτωση 
αρμόδια όργανα του τρίτου εδαφίου της παρ. 1 του 
άρθρου 2». 

9. Μετά το άρθρο 15 της υπ’ αριθμ. 4000/3/10-πβ'/ 
14-11-2012 κοινής υπουργικής απόφασης προστίθεται 
άρθρο 15Α, ως εξής: 

Αρθρο 15Α 

Κατάλογος περιοχών παραδοσιακής παρουσίας της 
Ελληνικής Εθνικής Μειονότητας στην Αλβανία για τις 
οποίες δεν απαιτείται έκδοση θεώρησης ή σύνταξη έκ¬ 
θεσης προξένου για την αρχική χορήγηση Ε.Δ.Τ.Ο. και 
Α.Δ.Ε.Τ. 

Α. Αργυρόκαστρο: 

Επαρχία Άνω Δρυϊνούπολης ή Πάνω Δρόπολης 
(Κοπιυηα ϋΓορυΙΙίΙ Ιο δίρθΓπι) 

1. Γεωργουτσάτες (ύθΓρυοαΙ) 

2. Ζερβάτες (Ζοιτ/αΙ) 

3. Βουλιαράτες (ΒυΙαΓαΙ) 

4. Βόδριστα (ΒοόπδίιΙθ) 

5. Κρα ή Κουρά (Κοιτά) 

6. Βοδίνο (νοάΝηό) 

7. Βρυσερά, πρωτεύουσα Επαρχίας (νπεθΓα) 

8. Κακαβιά (ΚαΙονί) 

9. Πέπελη (ΡοροΙ) 

10. Λοβίνα (ϋονίηό) 

11. Λόγγος (ϋοηρο) 

12. Λυκομίλι ή Γλυκομίλι (ϋ!<οπιίΙ) 

13. Άγιος Νικόλαος (Α) ΝίΚοΙΙα ή Οπιό) 

14. Σωτήρα Αγία (δοΙίΓθ) 

15. Κοσοβίτσα (Κοείιονίοό) 

16. Κρυονέρι (Κιίοπογ) 

17. Σελλειό (δβίο) 

18. Κλεισάρι (ΚΙίδάβΓ) 

Επαρχία Κάτω Δρυϊνούπολης ή Κάτω Δρόπολης 
(Κοπιυηβ ϋΐΌρυΙΙίΙ Ιθ ΡοεΙιΙθηη) 

19. Γράψη (ΘΓβρδΙι) 

20. Αιούγκαρη (ΙυρβΓ) 

21. Φραστανή (Ρΐ'βδΙιΙβη) 

22. Γορίτσα (Θοποβ) 

23. Τεριαχάτες (ΤθπΙπβΐ) 

24. Σωφράτικα, πρωτεύουσα Επαρχίας (3οίΓ3ΐί1<©) 

25. Δούβιανη (ϋΐιυνίαη) 

26. Χάσκοβο (Ηβδ1<ονβ) 

27. Βάνιστα (Ν/βηΐδίοι·) 

28. Γοραντζή (ΘοΓβηχί) 

29. Δερβιτσάνη (ΟοΓνίςβη) 

30. Ραντάτες, Μαύρη Ρίζα (ΠβάβΙ) 

31. Ανω Επισκοπή, Μαύρη Ρίζα (ΡοδΙιΚορί θ δίροπτιο) 

32. Κάτω Επισκοπή, Μαύρη Ρίζα (ΡθδΗΚθρί θ Ροδίιίπιο) 

33. Γλύνα, Μαύρη Ρίζα (ΘΙίηο) 

34. Βραχογοραντζή, Μαύρη Ρίζα (νΐΙβύοροΓβηχί) 
Επαρχία Πωγωνίου (Κοπιυηβ θ Ροροηίΐ) 

35. Τσάτιστα (ζίβΐίδίο) 

36. Μαυρόγερος (ΜβνΐΌίοι·) 

37. Χλωμό (ΗΙΙοπηο) 

38. Σωπική (δορίΚ) 

39. Σχωριάδες (δΚοΓβ) 

40. Πολίτσανη (ΡοΙίςαπ) 

Β. Πρεμετή 

Επαρχία Κερασόβου (ζίβΐ'δΐιονβ) 

41. Βαλοβίστα (Ν/βΙΙονίδΙο) 

42. Βιοβίστα (Βίονίζίιάο) 

43. Βλαχοϋψηλοτέρα ή Βλάχο και Υψηλότερα 
(νΐΙβίιορδίΙΙοΙθΓθ ή ΑρδβΙΙο) 

Γ. Αγιοι Σαράντα 
Δήμος Αγίων Σαράντα 

44. Μετόχι (ΜοΙορ) 

Επαρχία Δίβρης (Θεολόγου) (Κοπιυηβ θ ϋάίνβΓ) 

45. Λεσινίτσα Ανω (Εθδάηίοο θ δίρβΓπιο) 

46. Λεσινίτσα Κάτω (ίβδάπίοο θ ΡοδάΙπιο) 

47. Γιαννιτσάτι (ϋβηίοβΐ) 

48. Λαψάτες ή Λουψάτες (ϋυρββΐ) 

49. Μάλτσιανη (ΜβΙςβη) 

50. Τσερκοβίτσα (ΘοΓΚονίοο) 

51. Αγιος Ανδρέας (δίιοηάΓο) 

52. Κουλουράτι (ΚυΙΙυιτιΙ) 

53. Δίβρη (ϋΙιίνθΓ) 

54. Ρωμαντζά ή Ρουμαντζά (Βυπιβηχβ) 

55. Μεμόραχη 

56. Ντερμίσι ή Αγία Σοφία (ϋθπτΉδΐΊ) 

57. Θεολόγος ή Παρτιζάν (ΤάοοΙΙορο ή Ρβιΐίζβη) 
Επαρχία Λιβαδειάς (Κοπιυηβ θ Ι_ϊν3<άΙπ)3) 

58. Λειβαδιά (ϋνβάΐιίβ) 

59. Λεύτερης Τάλλιος ή Χαντήρ Αγά (ΙοΙΙογ ΤβΙο) 

60. Καλύβια του Πασά (Κοάοι·) 

61. Γριάσδανη (Θι-βζάΐΊβη) 

62. Σμίνετσι (Ζπιίηβο) 

63. Λαζάτες (ΙΙβζβί) 

64. Καλτσάτεςι (ΚβΙοβΙ) 

65. Καρόκι (ΚβΓορ) 

66. Γράβα (ΘΓβνο) 

67. Κομμάτι (Κοπΐ3ΐ) 

68. Κουλουρίτσα (ΚυΙΙοηοο) 

69. Ευαγγελάτες ή Βαγγαλάτι (Ν/αςβΙβΙ) 


Επαρχία Αλύκου (Κοπιυηβ θ ΑΙίΚο) 

70. Αλύκο (ΑΜΙ<ο) 

71. Τσούκα (ζυΙο) 

72. Τρέμουλη (ΤΓβπιυΙ) 

73. Πλάκα (ΡΙΙβΙκθ) 

74. Καινούριο (Θοηυήο) 

75. Ραχούλα ή Καλύβια Σούσι (ΒβίιυΙΙθ) 

76. Νεοχώρι ή Κασσιμ Αλή Μπέη (ΝθοΙίογ) 

77. Τσαούσι (ζίβυδίι) 

78. Φανάρι ή Καρά Αλή Μπέη (ΡβηβΓ ή ΟπΙθ ή ΚβΓβΙίάθ)) 

79. Γ έρμα (ϋθίπΐθ) 

80. Χάλιο (ΗβΙο) 

Δ. Δέλβινο 

Δήμος Δελβίνου 

81. Ελευθεροχώριο ή Λεφτεροχώρι (ΕοΙΙογοΜογ) 

82. Κακοδίκι (ΚβΙκοάΙπίς) 

Επαρχία Φοινίκης (Κοπιυηβ θ Ρίηίς) 

83. Φοινίκη (Ρίηίη) 

84. Βρυώνι (Ν/τΐοη) 

85. Βρωμερό (ΒΓβςβδ) 

86. Καραχατζή (ΚβΓβίιβχί) 

87. Μαυρόπουλο (ΜβντορυΙΙ) 

Επαρχία Μεσοποτάμου (Κοπιυηβ θ ΜθδοροΙβπι) 

88. Ανω Μεσοπόταμος (ΜθδοροΙβπι ί δίρβΓπι) 

89. Κάτω Μεσοπόταμος (ΜθδοροΙβπι ί ΡοδάΙθπι) 

90. Κρανιά (ΚΓβηβ) 

91. Φυτώριο ή Υμεραφέντη ή Μεραφέντη (ΡιΙογθ) 

92. Λίβενα ή Λύβενα (ϋνίηθ) 

93. Βελιαχοβο (Ν/θΙβόονθ) 

94. Συρακάτες (δίΓβΙκβΙ) 

95. Κώσταρι (Κοδίβή 

96. Βρελάτι (Βι-θΙβΐ) 

97. Αρδάσοβα (ΑιτΙίιβδονθ) 

98. Κρόγγοι (Κωηρίί) 

99. Δρόβιανη (ϋΙίΓονίβη) 

100. Πλάκα (ΡΙΙβ(<©) 

Αρθρο 2 

Μεταβατικές Διατάξεις 

1. Αιτήματα για τη χορήγηση Ε.Δ.Τ.Ο. και Α.Δ.Ε.Τ. 
ομογενών από Αλβανία και λοιπών δικαιούμενων προ¬ 
σώπων του άρθρου 1 της υπ’ αριθμ. 4000/3/10-πβ'/ 
14-11-2012 κοινής υπουργικής απόφασης που εκκρεμούν 
κατά την έναρξη ισχύος της παρούσας, εξετάζονται 
από τον Διοικητή της κατά τόπον αρμόδιας Υπηρεσίας 
της παρ. 3 του άρθρου 1 της ιδίας κοινής υπουργικής 
απόφασης, σύμφωνα με τις προϋποθέσεις του άρθρου 
2 αυτής, όπως αυτό αντικαταστάθηκε από την παρ. 2 
του άρθρου 1. 

2. Στις περιπτώσεις της ανωτέρω παραγράφου, η 
απόρριψη του υποβληθέντος αιτήματος γίνεται με τη 
διαδικασία του άρθρου 6 της υπ’ αριθμ. 4000/3/10-πβ'/ 
14-11-2012 κοινής υπουργικής απόφασης, όπως αυτό αντι- 
καταστάθηκε από την παρ. 4 του άρθρου 1. 

Αρθρο 3 

Τελικές Διατάξεις 

Όπου στην κείμενη νομοθεσία γίνεται παραπομπή 
στις διατάξεις του άρθρου 3 παρ. 7 έως 12 της υπ’ 
αριθμ. 4000/3/10-πβ'/14-11-2012 κοινής υπουργικής από¬ 
φασης «Παραμονή και εργασία ομογενών από Αλβανία» 

(Β' 3043/2012) για δακτυλοσκόπηση προσώπων, νοού¬ 
νται εφεξής οι διατάξεις του άρθρου 3 της ιδίας κοινής 
υπουργικής απόφασης, όπως αντικαταστάθηκε με την 
παρ. 3 του άρθρου 1. 

Άρθρο 4 

Καταργούμενες Διατάξεις 

Από την έναρξη ισχύος της παρούσας απόφασης κα- 
ταργούνταί: 

α. Οι φράσεις «που διαμένουν στην Ελλάδα» του πρώ¬ 
του εδάφιου της παρ. 1 του άρθρου 1, «της αίτησης 
θεραπείας ή» της υποπερίπτωσης αα' της περίπτωσης 
β' της παρ. 2 του άρθρου 9 και «και στο άρθρο 3 παρ. 
6,» της περίπτωση β' της παρ. 3 του άρθρου 9 της 
υπ’ αριθμ. 4000/3/10-πβ'/14-11-2012 κοινής υπουργικής 
απόφασης και 

β. το τρίτο εδάφιο της παρ. 1 του άρθρου 1, η παρ. 
2 του άρθρου 4 και το άρθρο 5 της υπ’ αριθμ. 4000/3/ 
10-πβ'/14-11-2012 κοινής υπουργικής απόφασης. 


Άρθρο 5 
Έναρξη ισχύος 

Η ισχύς της παρούσας απόφασης, αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Ιανουάριου 2015 

